**ОСОБЕНО МНЕНИЕ**

Считам, че неправилно не са съобразени фактите и обстоятелствата изложени в приложената към документите обяснителна записка на секретаря на Община Мадан – Бисер Минчев, който релно е присъствал и водел самите консултации.

От изложеното става ясно, че всъщност съгласие между партиите е било постигнато на проведените консултации. Отказът, на представителя на ПП”Има такъв народ”, да подпише протокола не е съпроводен с мотиви, както е регламентирано в чл.91, ал.6 от ИК.

Кметът/Секретарят на общината в случая/, на добра воля е предоставил допълнителна възможност на представителя на ПП”Има такъв народ” да представи мотиви за отказа си, които не е изложил към протокола.

От представените мотиви става ясно, че отказът е резултат от незапълнената полагаща се квота за ръководни позиции на ПП”Има такъв народ”, която квота е имало възможност да се попълни, но на консултациите представителят на ПП”Има такъв народ” не е изявил желание.

От обяснителната записка става ясно, че е нямало предложения за ръководната позиция „председател” за трите секции с номера 221600033, 221600034, 221600035, т.е. представителят на ПП”Има такъв народ” е можело да заяви желание, че иска да изпълни цялата полагаща се квота за ръководни позиции на представляваната от него партия, но не го е направил.

Считам, че липсата на волеизявление по време на консултациите от страна на представителя на ПП”Има такъв народ” и липсата на своевременно изложени мотиви към протокола, прави отказа неоснователен и незаконосъобразен, както и че е налице съгласие между партиите.

**Предвид гореизложеното, следва да се назначи състав на секционните избирателни комисии в община Мадан съобразно представеното предложение от Кмета на общината в РИК – Смолян.**

Росица Станимирова Чакърова:.....................................

Таня Радоева Кьорова:......................................